CELEX: 62021CN0497
Language: mt
Date: 2021-08-13 00:00:00
Title: Kawża C-497/21: Talba għal deċiżjoni preliminari mressqa mill-iSchleswig-Holsteinisches Verwaltungsgericht (il-Qorti Amministrattiva ta’ Schleswig-Holstein, il-Ġermanja) fit-13 ta’ Awwissu 2021 – SI et vs Ir-Repubblika Federali tal-Ġermanja

13.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 502/12
            
         
      Talba għal deċiżjoni preliminari mressqa mill-iSchleswig-Holsteinisches Verwaltungsgericht (il-Qorti Amministrattiva ta’ Schleswig-Holstein, il-Ġermanja) fit-13 ta’ Awwissu 2021 – SI et vs Ir-Repubblika Federali tal-Ġermanja
      (Kawża C-497/21)
      (2021/C 502/19)
      Lingwa tal-kawża: il-Ġermaniż
      
         Qorti tar-rinviju
      
      Schleswig-Holsteinisches Verwaltungsgericht (il-Qorti Amministrattiva ta’ Schleswig-Holstein)
      
         Partijiet fil-kawża prinċipali
      
      
         Rikorrenti: SI, TL, ND, VH, YT, HN
      
         Konvenut: Ir-Repubblika Federali tal-Ġermanja
      
         Domandi preliminari
      
      
                  1)
               
               
                  Leġiżlazzjoni nazzjonali li skontha applikazzjoni għal protezzjoni internazzjonali tista’ tiġi miċħuda bħala applikazzjoni sussegwenti inammissibbli hija kompatibbli mal-Artikolu 33(2)(d) u mal-Artikolu 2(q) tad-Direttiva 2013/32/UE tal-Parlament Ewropew u tal-Kunsill tas-26 ta’ Ġunju 2013 dwar proċeduri komuni għall-għoti u l-irtirar tal-protezzjoni internazzjonali (1), meta l-ewwel proċedura għal ażil li tkun ġiet miċħuda, kienet saret fi Stat Membru ieħor tal-Unjoni Ewropea?
               
            
                  2)
               
               
                  Jekk l-ewwel domanda tingħata risposta fl-affermattiv: leġiżlazzjoni nazzjonali li skontha applikazzjoni għal protezzjoni internazzjonali tista’ tiġi miċħuda bħala applikazzjoni sussegwenti inammissibbli hija kompatibbli mal-Artikolu 33(2)(d) u mal-Artikolu 2(q) tad-Direttiva 2013/32 ukoll meta l-ewwel proċedura għal ażil, li tkun ġiet miċħuda, tkun saret fid-Danimarka?
               
            
                  3)
               
               
                  Jekk it-tieni domanda tiġi risposta fin-negattiv: leġiżlazzjoni nazzjonali li skontha applikazzjoni għall-ażil hija inammissibbli fil-każ ta’ applikazzjoni sussegwenti u f’dan ir-rigward ma tagħmilx distinzjoni bejn l-istatus ta’ refuġjat u l-istatus mogħti mill-protezzjoni sussidjarja, hija kompatibbli mal-Artikolu 33(2)[(d)] tad-Direttiva 2013/32?
               
            
         (1)  ĠU 2013, L 180, p. 60.